Helfos samfunnsoppdrag er å ivareta brukernes rettigheter og yte service til behandlere og innbyggere gjennom veiledning og informasjon om helsetjenesten. Helfo skal forvalte rettigheter gitt gjennom folketrygdlovens kapittel 5 (stønad ved helsetjenester) og bidra til god etterlevelse. Saksbehandling, kontroll og utbetaling av stønader skal skje i henhold til økonomiregelverket og øvrige bestemmelser for offentlig virksomhet. Helfo skal bidra til innsikt i velferdsordningens virkemåte, og videreutvikling av tjenesteområdene.